Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 689

d) Ha 1999. szeptember 29-én a 2000. január 1-jei hatállyal módosított a) és b) pont valamelyik megjelölt hivatal által alkalmazott nemzeti joggal nem összeegyeztethetõ, ezeknek a pontoknak az 1999. december 31-ig hatályos szövegét továbbra is alkalmazni kell az érintett megjelölt hivatal tekintetében mindaddig, amíg a módosított pontok az érintett joggal nem összeegyeztethetõk, feltéve, hogy az említett hivatal errõl 1999. október 31-ig tájékoztatja a Nemzetközi Irodát. A beérkezett ilyen tájékoztatást a Nemzetközi Iroda haladéktalanul közzéteszi a Hivatalos Lapban. 4.11 Utalás korábbi kutatásra Ha valamely bejelentés tekintetében a 15. cikk 5. bekezdésének megfelelõen nemzetközi kutatást vagy nemzetközi jellegû kutatást kértek, vagy, ha a bejelentõ azt kívánja, hogy a nemzetközi kutatási szerv a nemzetközi kutatási jelentést részben vagy egészben a nemzetközi bejelentés tekintetében illetékes nemzetközi kutatási szervként eljáró nemzeti hivatal vagy kormányközi szervezet által végzett olyan kutatás eredményeire alapozza, amely nem nemzetközi vagy nem nemzetközi jellegû, erre a tényre a kérelemben utalni kell. Az utalásban azt a bejelentést vagy — az esettõl függõen — annak fordítását kell megjelölni, amelyre vonatkozóan a korábbi kutatást végezték, a bejelentés országának, napjának és számának a feltüntetésével, vagy az említett kutatásra kell utalni — ha ez alkalmazható — a kutatásra irányuló kérelem idõpontjának és számának a feltüntetésével. 2002/162. szám 4.12 Meghatározott oltalmi formák igénylése

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes